আলোচনায় অংশ নিয়ে এনজিও প্রতিনিধিরা বলেন, ঘরের কাজের আর্থিক মূল্য না থাকায় নারীরা এর স্বীকৃতি পায় না। তবে নারীর এ কাজ দেশের অর্থনীতিতে ব্যাপক অবদান রাখছে। এ অবস্থায় নারীর এ অস্বীকৃত কাজের স্বীকৃতি দেওয়ার দাবি জানান বেসরকারি উন্নয়ন সংস্থাগুলো (এনজিও)। একই সঙ্গে মূল্যায়নের মাধ্যমে নারীর গৃহকাজের আর্থিক মূল্য বের করে জিডিপিতে (মোট দেশজ উৎপাদন) যোগ করারও দাবি জানানো হয়।